

 LĒMUMS

Ādažos, Ādažu novadā

2025. gada 27. februārī **Nr. 49**

**Par 1. klasēm 2025./2026. mācību gadā pašvaldības vispārējās izglītības iestādēs**

Ādažu novada pašvaldības domes 2023. gada 22. februāra saistošo noteikumu Nr. 3/2023 “Kārtība bērnu reģistrēšanai un uzņemšanai 1. klasē Ādažu novada pašvaldības vispārējās izglītības iestādēs” 6. punkts nosaka, ka līdz kārtējā gada 1. martam dome nosaka uzturamo 1. klašu skaitu un izglītojamo maksimālo skaitu klasē, balstoties uz izglītības iestāžu ieteikumiem.

Ādažu novadā 22.01.2025. ir deklarēti 337 bērni, kas ir dzimuši 2018. gadā.

Saskaņā ar izglītības iestāžu informāciju, Carnikavas vidusskola 2025./2026. mācību gadā var uzņemt 96 skolēnus 4 (četrās) 1. klasēs (24 skolēni katrā), un Ādažu vidusskola – 225 skolēnus 9 (deviņās) 1. klasēs (25 skolēni katrā).

Pamatojoties uz Pašvaldību likuma 4. panta pirmās daļas 4. punktu un Izglītības likuma 17. panta pirmo daļu, kā arī Izglītības, kultūras, sporta un sociālās komitejas 05.02.2025. atzinumu, Ādažu novada pašvaldības dome

**NOLEMJ:**

1. 2025./2026. mācību gadā uzņemt:
	1. Ādažu vidusskolā līdz 9 (deviņām) 1. klasēm, ne vairāk kā 25 skolēni klasē;
	2. Carnikavas vidusskolā līdz 4 (četrām) 1. klasēm, ne vairāk kā 24 skolēni klasē.
2. Carnikavas vidusskolas un Ādažu vidusskolas direktoriem organizēt lēmuma izpildi.
3. Centrālās pārvaldes Izglītības un jaunatnes nodaļai kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU